PATVIRTINTA

Vilniaus Jono Pauliaus II

progimnazijos direktoriaus

2017 m. rugpjūčio 21 d.

įsakymu Nr. 1.4./V-067

**VILNIAUS JONO PAULIAUS II PROGIMNAZIJOS**

**2 PROCENTŲ GPM (GYVENTOJŲ PAJAMŲ MOKESČIO) GAUTŲ PAGAL LIETUVOS RESPUBLIKOS LABDAROS IR PARAMOS ĮSTATYMĄ GAVIMO, APSKAITOS IR PANAUDOJIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Šis aprašas reglamentuoja 2% GPM gavimo, apskaitos ir panaudojimo tvarką Vilniaus Jono Pauliaus II progimnazijoje, įgyvendinančioje priešmokyklinio, pradinio, I pakopos pagrindinio ugdymo programas.

2. Pagal Lietuvos Respublikos finansų ministro 2002-09-25 įsakymą Nr.305 nuo sausio 1 dienos įstaiga turi teisę gauti iki 2 procentų gyventojų pajamų mokesčio sumos, kurią nuolatinis Lietuvos gyventojas, pareiškęs norą, gali pervesti įstaigai.

3. Vilniaus Jono Pauliaus II progimnazijai 2005 m. sausio 13 d. Valstybės įmonės Registrų centro pranešimu, suteiktas paramos gavėjo statusas.

4. 2 % GPM lėšos įstaigoje apskaitomos vadovaujantis labdaros ir paramos įstatyme numatyta tvarka, atskirai nuo biudžeto lėšų. Tam tikslui AB SEB banke atidaryta atskira paramos gavėjo sąskaita. Už šias lėšas įsigytas turtas apskaitomas BĮ „Biudžetinių įstaigų buhalterinė apskaita“ centralizuotos apskaitos skyriuje.

**II SKYRIUS**

**PARAMOS LĖŠŲ PANAUDOJIMO PLANAVIMAS**

5. Paramos lėšų panaudojimas planuojamas einamųjų metų gruodžio mėn. – kitų metų rugsėjo mėn., paskirstant lėšas ketvirčiais, prieš tai išanalizavus bendruomenės poreikius bei situaciją įstaigoje.

6. Atsiradus nenumatytam atvejui, galima paramos lėšų panaudojimo planą koreguoti, suderinus su progimnazijos taryba.

**III SKYRIUS**

**LĖŠŲ APSKAITA, PANAUDOJIMAS IR PIRKIMŲ VYKDYMAS**

7. Lėšų surinkimo ir panaudojimo apskaitą atlieka Biudžetinių įstaigų centralizuotos apskaitos skyrius.

8. Paramos lėšų panaudojimą sprendžia progimnazijos taryba, atsižvelgdama į progimnazijos poreikius ir tais metais gautų lėšų sumą.

9. Lėšos gali būti naudojamos:

9.1. mokinių kompetencijų ugdymui skirtų ugdymo priemonių įsigijimui;

9.2. darbų saugos ir higienos normas atitinkančio patalpų, pastato, progimnazijos teritorijoje

esančių įrengimų funkcionavimo užtikrinimui ir atnaujinimui;

9.3. trumpalaikiam ir ilgalaikiam turtui įsigyti;

9.4. progimnazijos konkursų, projektų, akcijų, renginių organizavimui, vykdymui, sklaidai;

9.5. transporto nuomos, kelionės išlaidų susijusių su progimnazijos veikla apmokėjimui;

9.6. priemonėms skirtų mokinių skatinimui įsigyti.

10. Prekių ar paslaugų už paramos lėšas pirkimą vykdo progimnazijos viešųjų pirkimų organizatorius.

**IV SKYRIUS**

**ATSISKAITYMO BENDRUOMENEI TVARKA**

11. Apie 2 % GPM lėšų panaudojimą progimnazijos direktorius atsiskaito progimnazijos tarybai, biudžetinių metų pabaigoje. Ataskaita taip pat skelbiama ir mokyklos svetainėje *www.jonopauliausprogimnazija.vilnius.lm.lt.*

**V SKYRIUS**

**BAIGIAMOSIOS NUOSTATOS**

12. 2 % GPM gautų pagal Lietuvos Respublikos Labdaros ir paramos įstatymą gavimo, apskaitos ir panaudojimo tvarkos aprašas skelbiamas progimnazijos internetinėje svetainėje.

13. Šis aprašas gali būti keičiamas nepažeidžiant Lietuvos Respublikos labdaros ir paramos įstatymo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

2017 m. rugpjūčio 21 d.

progimnazijos tarybos posėdžio

protokolu Nr. 3